Gliceraldehid
Gliceraldehid je trioza – monosaharidni šećer – sa hemijskom formulom C3H6O3. To je najjednostavnija molekula iz grupe aldoza, slatka, bezbojna kristalna čvrsta tvar – intermedijarno jedinjenje u metabolizmu ugljikohidrata . Imenovana je po kombinaciji glicerina i aldehida, pošto je gliceraldehid ustvari glicerin sa jednom hidroksimetilenskom grupom koja je zamijenjena za aldehid.